Document ID: 31990R3370

ΚΑΝΟΝΙΣΜΟΣ ( ΕΟΚ ) αριθ . 3370/90 ΤΗΣ ΕΠΙΤΡΟΠΗΣ της 23ης Νοεμβρίου 1990 για παρέκκλιση από την προθεσμία πληρωμής της ειδικής πριμοδοτήσεως υπέρ των παραγωγών βοείου κρέατος που θα χορηγηθεί για το 1989 στην Ιταλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 571/89 ( 2),και ιδίως το άρθρο 4α παράγραφος 3,
τον κανονισμό ( ΕΟΚ ) αριθ . 468/87 του Συμβουλίου της 10ης Φεβρουαρίου 1987 για τον καθορισμό των γενικών κανόνων του καθεστώτος ειδικής πριμοδοτήσεως υπέρ των παραγωγών βοείου κρέατος ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 572/89 ( 4 ), και ιδίως το άρθρο 5,
Εκτιμώντας :
ότι ο κανονισμός ( ΕΟΚ ) αριθ . 741/89 της Επιτροπής της 20ής Μαρτίου 1989 για ειδικές λεπτομέρειες εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος ( 5 ) προβλέπει στο άρθρο 6 παράγραφος 1 προθεσμία εννέα μηνών για την πληρωμή της πριμοδοτήσεως στους παραγωγούς -
ότι η Ιταλία, μετά την εισαγωγή εθνικής νομοθεσίας που αποσκοπεί στην πρόληψη των ανωμαλιών και των απατών, δεν είναι σε θέση να τηρήσει για τις αιτήσεις που κατατέθηκαν για το 1989 αυτή την προθεσμία πληρωμής και συνεπώς θα πρέπει να επιτραπεί η παράταση της προθεσμίας αυτής έως τις 28 Φεβρουαρίου 1991 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρήσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Κατά παρέκκλιση από το άρθρο 6 παράγραφος 1 του κανονισμού ( ΕΟΚ ) αριθ . 714/89, επιτρέπεται στην Ιταλία, όσον αφορά τις αιτήσεις που κατατέθηκαν για το 1989, να πληρώσει τα ποσά της ειδικής πριμοδοτήσεως υπέρ των παραγωγών βοείου κρέατος που αναφέρεται στο άρθρο 4α του κανονισμού ( ΕΟΚ ) αριθ . 805/68 το αργότερο στις 28 Φεβρουαρίου 1991 .
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 23 Νοεμβρίου 1990 .

Labels: 4
17
19
6
18